Orsitsa

Orsitsa  () on maalaiskunta ja sen keskuskylä Leningradin alueen Lomonosovin piirissä Venäjällä. Se sijaitsee Inkerin ylängön pohjoisreunalla 25 kilometriä Lomonosovista etelään. Kunnassa on 3 500 ja keskuskylässä 2 900 asukasta (vuonna 2015)Generalnyi plan, s. 67..

Maantiede
Orsitsan kunnan pinta-ala on 64,14 neliökilometriä. Se rajoittuu pohjoisessa Lomonosovin piirin Penikkalan, koillisessa Teppolan, idässä ja etelässä Ropsunhovin sekä lounaassa ja lännessä Kosteritsan kuntiin.Generalnyi plan, s. 12. Pinta-alasta 51,7 % on metsää, 38,0 maatalousmaata, 9,3 % asuinaluettaGeneralnyi plan, s. 35–36..

Maisemaa leimaa laaksojen rikkoma kalkkikiviylängön törmä eli klinttiGeneralnyi plan, s. 24–25.. Seudulla virtaavat Joutsenjoki (ven. Šingarka), Mustajoki ja joukko purojaGeneralnyi plan, s. 14.. Hyötykaivannaisiin kuuluu hiekkaGeneralnyi plan, s. 22..

Asutus
Kuntaan kuuluu kuusi kylää: Iljankylä (ven. Iljino), Makkola (Maloje Zaborodje), Orsitsa, Petrovski (Petrovskoje), Vilppusi (Vilpovitsy) ja Äilälä (Bolšoje Zaborodje). Noin 200 asukkaan keskuksia ovat Petrovski ja Vilppusi.

Kunnan alueella on useita puutarhapalsta- ja huvila-alueitaGeneralnyi plan, s. 58–61.. Niillä asuvien lomanviettäjien määräksi arvioidaan 1 300 henkeä.

Historia
Kylän nimi perustuu Oržitskin aatelissuvun omistamaan kartanoon. Alun perin paikalla oli useita kyliä: Isala (ven. Isajevo), Levola (Levvolovo), Malkusi eli Malkunaisi (Malkunovo) ja Väinkylä (Tšudinovo). Ennen toista maailmansotaa useissa kylissä oli inkerinsuomalaista ja venäläistä seka-asutusta. Levola, Vilppusi ja Väinkylä olivat vielä 1800-luvun puolivälissä etupäässä inkerikkojen asuttamia. Suomalaiset kuuluivat Serepetan luterilaiseen ja inkerikot Paastonkylän ortodoksiseen seurakuntaan.

Liikenne, talous ja palvelut
Tärkein liikenneväylä on kunnan läpi kulkeva Pietarhovin ja Haavikon välinen maantieGeneralnyi plan, s. 142..

Paikallisista elinkeinoista tärkeimpiä ovat rakentaminen, erilaiset palvelut ja maatalous. 74 % työvoimasta käy töissä Pietarissa.Generalnyi plan, s. 63–64.

Keskuskylän palveluihin kuuluvat lastentarha, keskikoulu, kulttuuritalo kirjastoineen, pieni poliklinikka, posti ja yleinen sauna.Generalnyi plan, s. 46.

Nähtävyydet
Kulttuuriperintökohteita ovat Lapinskajan kartanoalue Vilppusissa, dekabristi Nikolai Oržitskin kartano Orsitsassa sekä Pietarhovin vesijohtojärjestelmään kuuluvat lammetGeneralnyi plan, s. 57..

Lähteet


Viitteet

Aiheesta muualla
 Orsitsan kunnan sivusto 
 Orsitsan kunta Lomonosovin piirin sivustolla 

Luokka:Inkerin kylät
Luokka:Lomonosovin piirin kunnat